google/wiki40b huggingface dataset:
Blek rosevikler

Utseende

En middelsstor (vingespenn 16-20 millimeter), brun og hvit vikler. Arten kan ligne mye på blant andre stor rosevikler (Notocelia roborana), men vingenes brune partier er vanligvis blekere enn hos denne arten. Den virker noe "skitten" i fargene, vingenes brune og hvite partier går over i hverandre, og det er vanligvis en tydelig brun tverrflekk ved bakkanten midt i det hvite området. Både vingens brune og hvite områder har spredte, lyst blågrå flekker.

Levevis

Larvene utvikler seg mellom sammenspundne skudd og blomsterknopper av roser (Rosa spp.), både viltvoksende og dyrkede arter, særlig på eplerose (Rosa rubiginosa).
De voksne viklerne flyr i juni-juli.

Utbredelse

I Europa finnes arten mest i den vestlige delen, inkludert Island. Men den forekommer også i det nordlige Asia.
I Norge er arten bare funnet to ganger, i byparker i Oslo og Sarpsborg. Selv om det bare er kjent to funn, er det vanskelig å peke på noen konkrete trusselfaktorer mot arten i Norge, den blir derfor ikke vurdert til mer enn nær truet (NT) i den norske rødlisten fra 2010.
Darwinmedaljen

Darwinmedaljen er en sølvmedalje som deles ut av Royal Society hvert annet år. Den deles ut for «enestående arbeid i det brede omfang av områder innen biologi der Charles Darwin arbeidet, særlig evolusjon, populasjonsbiologi, organismebiologi, og biologisk mangfold». Medaljen ble innstiftet i 1890 til minne om Charles Darwin og er ledsaget med en gave pålydende 1000 britiske pund. Som med de fleste av Royal Societys medaljer må de nominerte komme fra Samveldet av nasjoner, med krav om at de enten må være en borger av en nasjon innen Samveldet eller har levd i en slik nasjon i minst tre år før nominasjon. Siden sin innstiftelse har medaljen blitt tildelt 64 personer. Medaljen ble første gang tildelt Alfred Russel Wallace for hans uavhengige opphav til teorien om artenes opprinnelse ved naturlig utvalg.
Radio Ung

Radio Ung Kristiansand

Radio Ung Kristiansand ble opprettet 1. februar 1985, og sendte i starten 10 timer radio i uka. På det meste (1987) var det 87 samtidige frivillige medarbeidere tilknyttet radioen. Første redaktør i Radio Ung Kristiansand var Øistein Rosen.
Da Juvente i 1995 la ned sin lokalradioaktivitet ble Radio Ung Kristiansand overtatt av Stiftelsen Samsending. Denne stiftelsen har som eneste formål å sikre en aktivitet for frivillige krefter som ønsker å lage radio i Kristiansand. I den forbindelse fikk radioen sin første ansatte, ansvarlig redaktør og daglig leder Tore Mydland. I 1999 overtok Pål Lomeland som daglig leder, og ble etter hvert ansatt i full stilling.
Radio Ung sendte i 2009 37 timer i uken på FM 106,9 MHz. Sendingene ble laget av omkring 30 frivillige medarbeidere, og det ble laget programmer som Topp 30, Bluestimen, På plakaten, Showtime (filmprogram) m.fl.
Radio Ung Kristiansand ble nedlagt 31. desember 2009, og gjenoppsto 1. januar 2010 som Radio Sør på ny frekvens, FM 98,6 MHz, med sendinger døgnet rundt.
Industrikomiteene i London og New York

Industrikomiteene i London og New York var to rådgivende organer som blei oppretta av den norske eksilregjeringa i 1943 og som var i virksomhet fram til 1945. Hensikten var å unngå at norsk næringsliv etter krigens slutt skulle bli hengende etter den rivende tekniske utviklinga som skjedde i Storbritannia og USA.
Komiteene blei oppretta ved kongelig resolusjon 16. juli 1943. New York-avdelinga kom imidlertid først i gang i november samme år. I mandatet het det blant annet: «å studere den nyeste tekniske utvikling i de allierte land på de områder som er av særlig interesse for norsk industri, (...) og avgi uttalelse om sådanne nye metoder og prosesser bør søkes utnyttet».
Forsynings- og gjenreisingsdepartementet oppnevnte også underkomiteer for ulike industribransjer og for vannkraft, motorteknikk og bygningsteknikk.
Formann i hovedkomiteen i London var professor Fredrik Vogt, mens Gustav Jebsen hadde tilsvarende verv i New York.
Begge komiteene blei oppløst 1. juli 1945. Det innsamla meterialet blei da overført til industrikontoret i Handelsdepartementet.
Summer Wind

Summer Wind er en sang fra 1965 med melodi av Heinz Meier og tekst av Johnny Mercer.
Låta ble først spilt inn av Wayne Newton. Andre innspillinger er blitt gjort av blant annet Frank Sinatra.
En versjon med norsk tekst, En sommervind, kom ut på Per Asplins LP Sommer i Tønsberg (1972).
Liljeholmen (bydelsområde)

Liljeholmen er et tidligere bydelsområde i Söderort i Stockholm som omfattet bydelene Liljeholmen, Aspudden, Gröndal, Midsommarkransen, Västberga samt en mindre del av bydelen Hägersten.
1. januar 2007 ble Liljeholmen slått sammen med bydelsområdet Hägersten, og utgjør i dag bydelsområdet Hägersten-Liljeholmen.
Vanroonia

Utseende

Små, avlange, matte, mørke praktbiller med tegninger av lysere skjell. Pannen har en dyp og bred fure mellom fasettøynene. Pronotum er rundet, bredere enn langt, med opphøyde ribber. Dekkvingene er smale, en tanke innsnevret i midten, tett punkterte.

Utbredelse

Slekten er utbredt i Sørøst-Asia og Afrika.
Asturix OS

Asturix OS er en tidligere Linuxdistribusjon som var basert på Ubuntu. Distribusjonen var beregnet på asturianske brukere.
I løpet av sin levetid ble distribusjonen omtalt av den asturianske avisen La Nueva España.
Første versjon ble lansert 25. februar 2009. Siste versjon var 4.0 som ble lansert 10. januar 2012.
Tambarfeltet

Tambarfeltet er et offshore oljefelt som ligger i den sørlige delen av norsk sektor i Nordsjøen. Feltet utgjør sammen med Ulafeltet og Gydafeltet, UGT-området, som er DONG Energys hovedområde. Ulafeltet ble oppdaget i 1983 og startet produksjonen i 2001 , mens Tambarfeltet ble oppdaget i 1983, startet produksjonen i juli 2001. Oljefeltet er berergnet å inneholde 46.9 millioner m³ oljeekvivalentet.
BP er operatør på feltet med en eierandel på 55%, mens DONG Energy eier 45%.
Tambar WHP (Plattformen) ble designet av Aker Solutions Engineering i perioden 2000-2001.
Utmattelsesjakt

Utmattelsesjakt er den enkleste jaktformen, og trolig eldste. Dette er en våpenløse forfølgelsesjakt. Den bygger på det faktum at mennesket er i stand til å lunte avgårde over lang tid uten å bli overopphetet, mens byttedyr nok løper fortere, men da over kortere strekninger og med behov for å bli kvitt overskuddsvarme før neste spurt. Jegere fra Khoisan-folket i det sydlige Afrika kan nedlegge gaseller og sebraer på dette viset, bare ved å følge sporet etter ett enkelt dyr. Samme jaktform brukes av urinnvånere i Australia som jakter kenguruer.
Smidsrød

Smidsrød er en grunnkrets og et tettbebygd område i Færder kommune i Vestfold. Den befinner seg nordøst på Nøtterøy, og har 1 003 innbyggere (2010).
I nord ligger Rosanes, og i øst Oslofjorden. Smidsrødveien er hovedveien gjennom Smidsrød.
Anthony A. Hoekema

Biografi

Hoekema var født i Nederland, men emigrerte til USA i 1923. Han studerte ved Calvin College, University of Michigan, Calvin Theological Seminary og ved Princeton Theological Seminary. Etter å ha tjent ved flere Christian Reformed Churches i perioden 1944 til 1956, ble han førsteamanuensis ved Calvin College. I perioden 1958 til 1979, da han gikk av med pensjon, var han professor i systematisk teologi ved Calvin Theological Seminary i Grand Rapids, Michigan. Hoekema tilbragte to sabbatsår i Cambridge, England (1965-66, 1973-74).
Fields Peak

Fields Peak er et lite, men markant fjell 2,5 nautiske mil sørøst for Brandenberger Bluff på nordsiden av Mount Berlin i Marie Byrd Land i Antarktis. Det ble kartlagt av U.S. Geological Survey fra landmålinger og flyfoto tatt av U.S. Navy, 1959–65, og ble navnsatt av Advisory Committee on Antarctic Names etter stabsersjant Samuel J. Fields i U.S. Army, som var et medlem av 1956 Army–Navy Trail Party som brøytet vei fra Little America V til 80°S 120°V﻿ for å opprette Byrd-stasjonen der.
Ishockey under Asiatiske vinterleker 2003

Ishockey under Asiatiske vinterleker 2003. Ishockey var en av flere sporter under de femte Asiatiske vinterleker som ble arrangert i Aomori i Japan. Det var seks herrelag og fem damelag som deltok ishockeyturneringene som ble avviklet i perioden 30. januar til 6. februar 2003. Japan vant turneringen for menn og Kasakhstan vant dameserien.
Santa Lucía del Este

Geografi

Byen ligger sør i Canelones i Costa de Oro, ved bredden av Río de la Plata.
Paragrynex

Utseende

Homonoeini er middelsstore, avlange, brunlige trebukker. Antennene er lengre enn kroppen. Pronotum er tønneformet med en liten tann på hver sidekant. Dekkvingene er jevnt avsmalnende, med noen lyse flekker.

Utbredelse

Arten lever i India.
Fossum (bil)

Markus Hansen Fossum var en norsk mekaniker som bygget 2 biler av egen konstruksjon i 1906-07. Bilene har noe uberettiget vært betegnet som Olds-Fossum i eldre kilder. Fossum drev et motor- og sykkelverksted i Akersgaten 49 i Oslo. Her hadde han erfaring fra ettersyn og reparasjon av flere Oldsmobile-er. 
Den første bilen ble registrert 27. mars 1906 på Kristianianummer 44. Den hadde en del likheter med den samtidige Oldsmobile Curved Dash, men hadde et annet karosseri, en annerledes motor og forskjeller i understellet, som en annerledes foraksel. Motoren var en 2-sylindret luftkjølt bensinmotor. Det er mulig det ble benyttet noen eldre Oldsmobiledeler i understellet. Bilen var registrert som 3-seter. Bilen er den første norsk-produserte bil solgt til en kunde. 
Den andre bilen ble registrert 24. august 1907 på Kristianianummer 69. Den var en egen konstruksjon, med 4 helelliptiske fjærer og en egen styring og foraksel. Motoren er 1-sylindret med likheter med en tidlig Oldsmobile-motor, men det er ikke bekreftet at det er brukt Oldsmobile-deler. Karosseriet er en 2-seter. Bilen eksisterer i dag og tilhører Norsk Teknisk Museum.
Trichocephala

Beskrivelse

Middelsstore, blanke, mer eller mindre brunlige gullbasser. Oversiden er kledt med lange, lyse hår.
Zupu

Zupu (kinesisk: 族谱, pinyin: Zúpǔ, Wade-Giles: Tsu-p'u) er en kinesisk slektsklans register, med beskrivelse av historien (eller legendene) om slektens historiske røtter, slektsleddene i mannlig linje, og gjerne litt om slektens mer fremstående medlemmer. Slike registre oppdateres gjerne av den eldste i generasjonen, som så overlater oppgaven til neste generasjon.
I kinesisk tradisjon anses zupuoppdatering (修族谱, Xiū zúpǔ, Hsiu tsu-p'u) som en svært viktig oppgave, og det finnes slike registre som går tusenvis av år tilbake. 
Det overveldende flertall av registrene forvaltes privat innen slekten, men det er også saamlinger av dem i  Pekinguniversitetet, Shanghaibiblioteket, Cornell University og Toyo Bunko.
Boholdoyidae

Utseende

Ganske små mygg med en kroppslengde på ca. 2 millimeter.

Fossiler

Gruppen er beskrevet fra fossiler fra Jura til tidlig Kritt (161-122 millioner år før nåtid) fra Sibir.
Fløyel

Fløyel (engelsk: velvet, fransk: velour) er tøy av silke, bomull eller lignende med kort, tykk lo på den ene siden. Som tekstil har det på yttersiden et tett dekke av oppstående trådtufser. Opprinnelig laget av silke, i dag produseres det også av bomull og syntetiske fibre.
Kunsten å lage fløyel oppsto i Kashmir. Det norske ordet er kommet fra lavtysk; beslektet med flor.
Olivier Karekezi

Spillerkarriere

Han kom fra Hamarkameratene hvor han skrev under på en treårskontrakt den 17. januar 2008, etter tidligere å ha spilt for den svenske klubben Helsingborgs IF i Allsvenskan. Da Hamar-klubben rykket ned til andredivisjon høsten 2009 ble Karekezi fristilt sammen med en rekke andre spillere og kunne gå vederlagsfritt til en ny klubb, som til slutt ble Östers IF.
Karekezi blir regnet som en offensiv midtbanespiller, men han kan også spille midtspiss. Han kom til Helsingborg foran 2005-sesongen fra den rwandesiske klubben APR FC og skåret fem mål på 18 kamper den første sesongen. I 2006 skåret han elleve mål for Helsingborg og ble dermed klubbens toppskårer. Han ble også cupfinalemester med Helsingborg i 2006.
Olivier Karekezi er også fast inventar og kaptein på Rwandas herrelandslag i fotball, og har skåret seks mål på 44 kamper. Blant annet representerte Karekezi landet sitt under Afrikamesterskapet i fotball i 2004.
Longjiang

Longjiang (kinesisk: 龙江县; pinyin: Lóngjiāng Xiàn) er et fylke i provinsen Heilongjiang i Folkerepublikken Kina. Det ligger i byprefekturet Qiqihar.
I 1999 var folketallet på 581 665 innbyggere.
Ponniekspressen (TV-serie)

Ponniekspressen (orig.: The Young Riders) er en amerikansk westernserie som gikk på ABC fra 1989 til 1992.
Den omhandler Ponniekspressen i "det vilde vesten" i tiden før den amerikanske borgerkrigen. Fokuset var på en gruppe unge ponniekspresseryttere, som holdt til ved en station i byen Sweetwater, Kansas. Gruppens leder var den forhenværende texas ranger Teaspoon Hunter, og husholderske, kok og "mor" var Emma, som senere ble erstattet av Rachel. Rytterne var "Buffalo Bill" Cody, Buck, Ike McSwain, James Butler "Wild Bill" Hickoc, Kid og Lou. Ike døde i slutten av sesong to, og senere ble rollefiguren Noah Dixon lagt til.
Cressida

Utseende

Cressida cressida er en forholdsvis liten, slank svalestjert som ikke har stjertlignende utskudd på bakvingen. Forvingenes ytre to tredjedeler er ganske tynt skjellkledte og gjennomsiktige.

Levevis

Larven utvikler seg på planter i slekten Aristolochia.
Buldana (distrikt)

Demografi

Ved folketellingen i 2011 var det 2 588 039 innbyggere i distriktet, mot 2 232 480 i 2001. Den urbane befolkningen utgjør 21,23 % av befolkningen.
Barn i alderen 0 til 6 år utgjorde 12,53 % i 2011 mot 15,24 % i 2001. Antallet jenter i den alderen per tusen gutter er 842 i 2011 mot 908 i 2001.
Giovanni Legrenzi

Biografi

Legrenzi fikk den første musikkutdannelsen av faren, som var fiolinist og komponist. I 1645 ble den 19 år gamle Giovanni ansatt som organist ved kirken San Maria Maggiore i Bergamo, og etter at han ble presteviet i 1651, ble han også satt inn som sjelesørger. Han samarbeidet tett med kapellmester Maurizio Cazzati, og deres triosonater i kirkesonatestil ble oppført under messene.   
Legrenzis første instrumentalverk stammer fra denne tiden, og viser at han kan regnes som Arcangelo Corellis forgjenger. I 1656 til 1665 var han kapellmester ved Accademia dello Spirito Sancto i Ferrara, og her begynte han å komponere operaer under innflytelse av librettisten Hippolito Bentivoglio.
I 1671 slo Legrenzi seg igjen ned i Venezia. Der ble han i 1681 visekapellmester i Markuskirken, og fire år senere avanserte han til maestro di cappella. Til hans elever hørte Antonio Lotti, Domenico Gabrielli, Antonio Caldara og kanskje den unge Antonio Vivaldi.
Ciudad de la Investigación (Universidad de Costa Rica)

Ciudad de Investigación er en av campusene til Universidad de Costa Rica. Den befinner seg i San Pedro i Montes de Oca, like øst for hovedcampusen Ciudad Universitaria Rodrigo Facio. Den har et areal på om lag 21 hektar.
På campusen ligger bygningene til flere fakulteter og en rekke forskningsinstallasjoner, i tillegg til Planetario de la Universidad de Costa Rica, som er Costa Ricas eneste planetarium.
Os Skytterlag

Os Skyttarlag er et skytterlag tilsluttet Det frivillige Skyttervesen i Os i Hordaland. Laget ble stiftet i 1891 og har i mange år vært en av de største og mest aktive kulturbærere i Os kommune.
Os Skyttarlag har i dag aktive medlemmer i aldersgruppen fra 10–80 år.
Laget har på landsskytterstevner hentet både konge, prins og prinsessetitler men er nok mest kjent i skytterkretser som arrangør av blant annet Landskytterstevnet. Os skytterlag har vært med på å arrangere dette stevnet 6 ganger etter krigen. Første gang i 1947, deretter 1952, 1967, 1977, 1992 og sist i år 2002. Laget stilte også som kandidat til å arrangere Landsskytterstevnet i 2012 sammen med fire andre skytterlag, men på Skyttertinget i Førde i 2008 ble det bestemt at LS 2012 skulle arrangeres på Voss.
VMEbus

VMEbus eller Versa Module Europa bus er en databuss som opprinnelig ble utviklet for Motorola 68000-familien av mikroprosessorer. Senere ble den vidt brukt for mange applikasjoner og standardisert av International Electrotechnical Commission som ANSI/IEEE 1014-1987. Den er fysisk basert på mekanikk og kontakter som er på størrelse med et Eurocard (DIN 41612), men bruker sitt eget signalsystem som Eurocard ikke definerer. VMEBus ble første gang utviklet i 1981 og er fortsatt i utbredt bruk.
Happy New Year (2014)

Om filmen

Filmen har Shah Rukh Khan og Deepika Padukone i hovedrollene. Abhishek Bachchan, Boman Irani, Vivaan Shah og Sonu Sood er blant skuespillerne som har viktige roller, mens Jackie Shroff spiller motstanderrollen.

Musikk

Det ble annonsert at musikken vil være sammensatt av Vishal-Shekhar. De hadde også komponert for den siste filmen av Gauri Khans Chennai Express som produsent og Shah Rukh Khans spilte selv hovedrollen sammen med Deepika Padukone.
Maydolong

Maydolong er en kommune i provinsen Eastern Samar på Filippinene. Under folketellingen i 2000 kom man til et befolkningstall på 11 741 i 2 225 husstander.
Ljunga

Ljunga er et tettsted i Norrköping kommune i Östergötlands län i Östergötland i Sverige. I 2010 hadde tettstedet 688 innbyggere.
Kristian Hauger

Orkesterleder

Han spilte på 1920-tallet i Le Jazzbandette, Famous Players og Pan Jazzorkester, før han ble orkesterleder for Casino Danceband og Bristolorkesteret (1928–30).  I hans Kristian Haugers Jazzorkester (1929) spilte Haakon Buntz trompet, Trygve Fjelddalen trombone, Jules de Vries og Erling Gammleng saksofon, Ernst Olsen banjo og Harald Jaang trommer. Vokalisten het Walfred Andresen.
Han ble viden kjent for sitt Kristian Haugers Radiodanseorkester, som på 1930-tallet ble et mye brukt studioorkester. Med dette orkesteret spilte han også inn en lang rekke av sine egne komposisjoner, blant annet med Steinar Jøraandstad som vokalist. Kristian Hauger var også den første kapellmesteren ved Regnbuen.

NOPA

Sammen med blant andre Bjarne Amdahl, Willy Johansen, Thode Fagelund og Jolly Kramer-Johansen tok Hauger initiativet til å opprette en forening for å ivareta opphavsrettighetene til slagerkomponister og -tekstforfattere. «NOPA» ble stiftet i 1937; akronymet tar utgangspunkt i ordene «norske populærautorer». Hauger var formann for foreningen i mange år.

Filmmusikk

Hauger skrev også filmmusikken til En herre med bart, Syndere i sommersol, Bør Børson Jr. (1938-versjonen) og Den forsvundne pølsemaker. Sistnevnte film bød på slageren Pølsemaker, pølsemaker fremført av Leif Juster.
Evolusjonær feminisme

Evolusjonær feminisme (eller darwinistisk feminisme) er en retning innen feminismen som gir evolusjonære (dvs. darwinistiske) forklaringer på mekanismene som frembringer og opprettholder patriarkalske (dvs. kvinnefiendtlige) strukturer. Forskjellen fra andre typer feminisme er altså at en evolusjonær feminist tilføyer en teori om patriarkiets opphav. I analysen av at mange samfunn er patriarkalske, og i ønsket om å endre dette, er den evolusjonære feminismen derimot enig med andre feministiske skoler.
Tradisjonelt har mange feminister betraktet evolusjonsbiologi (spesielt human sosiobiologi og evolusjonspsykologi) og feminisme som uforenlige motsetninger, fordi darwinismen ble oppfattet som iboende kvinnefiendtlig. Evolusjonære feminister argumenterer at denne oppfatningen er feilaktig. Der mange tradisjonelle feminister f.eks. tolker evolusjonære forklaringer på ulike kjønnsroller som om de rettferdiggjør patriarkalske strukturer, mener evolusjonære feminister tvert imot at man ikke kan avskaffe patriarkiet før man har forstått kjønnsrollenes opphav.
Malm

Malm (fra norrønt malmr) er en naturlig forekommende økonomisk brytbar konsentrasjon av mineraler som kan brukes til fremstilling av metall. Slike mineraler kalles ofte ertsmineraler.
De metaller som framstilles av malm er jern, kobber, sink, bly, gull, tinn, nikkel, kobolt, krom, molybden, wolfram, titan og aluminium, men det finnes også andre metaller som har interesse innenfor malmgeologien.
Definisjonen forbeholder malmbegrepet for økonomisk utvinnbare forekomster, sett ut fra markedsforhold og landets teknologiske nivå og økonomiske system. En bestemt mineralforekomst kan være dermed være lønnsom i ett land, men ikke i et annet. Visse mineraler har heller ingen bruksområder i dag, til tross for at de har vært kjent i flere hundre år, og har dermed ingen markedsverdi. Dersom de menneskestyrte ytre vilkårene endres, vil en tidligere uinteressant forekomst kunne forvandles til en økonomisk interessant forekomst og vice versa.
Hwange kullkraftverk

Hwange kullkraftverk er et kombinert varme- og kullkraftverk i Zimbabwe. Det har en installert produksjonskapasitet på 920 MW, fordelt på seks turbiner. Anlegget ble påbegynt omkring 1980, fikk første turbin installert i 1984 og stod ferdig i 1987. Brenselkilden er kull og kullgass.
Botë

«Botë», engelsk tittel «World» (norsk: verden), er en sang som fremføres av den albanske sangeren Lindita. Sangen representerte Albania i Eurovision Song Contest 2017 etter å ha vunnet den 55. utgaven av Festivali i Këngës. I Eurovision Song Contest ble sangen nummer 14 i sin semifinale og kvalifiserte seg dermed ikke til finalen lørdag 13. mai 2017.
Stephen Furst

Familie og utdanning

Furst gikk ut fra Virginia Commonwealth University med en grad i teater.
Furst har to sønner, begge arbeider i underholdningsindustrien. Hans eldste sønn, Nathan Furst (f. 1978), er en suksessfull fjernsyns- og filmkomponist, som har blitt nominert til flere priser. Hans yngste sønn, Griff Furst (f. 1981), er skuespiller, regissør og musiker. Hans kone Lorraine, er advokat.

Sykdom

I 1972 døde Fursts far av komplikasjoner fra diabetes. Flere år senere fikk Furst diagnosen type II diabetes. En av hans søstre, Marsha, døde av en nyre-sykdom som et result av diabetes i voksen alder. Etter å nesten ha måttet amputert sin venstre fot på grunn av komplikasjoner ved diabetes i 1996, mistet Furst nesten 36 kg kropssvekt mellom den tredje og fjerde sesongen av Babylon 5. Da filmingen av den fjerde sesongen startet, fant produsentene ut at alle kostymene var for store for Furst. Hans vekttap var klart synlig i de senere sesongene av Babylon 5. Dette vekttapet var ikke forklart innenfor "Vir Cotto"-rollen. Han skrev senere boken Confessions of a Couch Potato om sitt vekttap og diabetes, han var med på å skrive og regissere en video med navn Diabetes for Guys, et forsøk på å informere om diabetes gjennom humor.

Skuespillerkarriere

Furst har spilt i en rekke filmer og serier, deriblant The Day After, St. Elsewhere, MacGyver, Murder, She Wrote, Melrose Place, Chicago Hope og Scrubs.

Babylon 5

I 1994 startet science fiction-serien Babylon 5. I Babylon 5 spilte Furst rollen som "Vir Cotto", den lett vimsete og beskjedne assistenten til den centauriske ambassadøren "Londo Mollari", spilt av Peter Jurasik. Serien gikk i fem sesonger, var en kjempesuksess og Furst var med i alle sesongene. Han har også spilt i en av spin-offfilmene basert på Babylon 5, Babylon 5: Thirdspace. Han har regissert tre episoder av Babylon 5 og to episoder av spin-off serien Crusade.
Jasnaja Poljana

Jasnaja Poljana (Я́сная Поля́на) er et tidligere gods i Russland som frem til 1921 tilhørte Tolstojslekten, og et lite landsbysamfunn i tilknytning til godset. Det ligger 12 km. sørvest for Tula vest i Russland og ca. 200 km. fra Moskva. Godset er forfatteren Leo Tolstojs fødested, der hvor han skrev Krig og fred og Anna Karenina, og der han er begravet. Leo Tolstoj kalte Jasnaja Poljana sin «utilgjengelige litterære festning».
I 1921, etter den russiske revolusjon, ble godset nasjonalisert. Det ble samme år etablert et museum for Leo Tolstoj i familiens tidligere hjem, med Tolstojs datter Alexandra Tolstaja som direktør. Hun emigrerte til USA i 1929 og grunnla Tolstoy Foundation der. Også resten av Tolstojfamilien emigrerte til andre land.
I dag er Jasnaja Poljana og Tolstoj-museet et populært reisemål for mange turister.
Sotteville-lès-Rouen

Geografi

Sotteville-lès-Rouen er den største forstaden til Rouen, og ligger ca. 3 km sør for sentrum.